Author: koki
Last saved by: szaboova
Company: Abyss Studios, Ltd.

Vyhodnotenie medzirezortného pripomienkového konania

Návrh zákona z ........... ,ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov 

Spôsob pripomienkového konania | Plán legislatívnych úloh vlády SR na rok 2013
Počet vznesených pripomienok, z toho zásadných | 99  / 21
Počet vyhodnotených pripomienok | 99
Počet akceptovaných pripomienok, z toho zásadných | 84  / 17
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 15  / 4
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | | x
2 . | Ministerstvo vnútra Slovenskej republiky | 8 (8o,0z) | | |
3 . | Ministerstvo financií Slovenskej republiky | 5 (4o,1z) | | |
4 . | Ministerstvo kultúry Slovenskej republiky | 2 (2o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | | x
7 . | Ministerstvo pôdohospodárstva a rozvoja vidieka Slovenskej republiky | 2 (2o,0z) | | |
8 . | Ministerstvo obrany Slovenskej republiky | 6 (6o,0z) | | |
9 . | Ministerstvo zahraničných vecí a európskych záležitostí Slovenskej republiky | 9 (9o,0z) | | |
10 . | Ministerstvo práce, sociálnych vecí a rodiny Slovenskej republiky | 2 (2o,0z) | | |
11 . | Ministerstvo životného prostredia Slovenskej republiky | 2 (2o,0z) | | |
12 . | Ministerstvo školstva, vedy, výskumu a športu Slovenskej republiky | 3 (3o,0z) | | |
13 . | Ministerstvo zdravotníctva Slovenskej republiky | 2 (2o,0z) | | |
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | 1 (1o,0z) | | |
16 . | Štatistický úrad Slovenskej republiky | 4 (4o,0z) | | |
17 . | Úrad geodézie, kartografie a katastra Slovenskej republiky | 1 (1o,0z) | | |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | x |
24 . | Národná banka Slovenska | 1 (1o,0z) | | |
25 . | Odbor aproximácie práva sekcie vládnej legislatívy Úradu vlády SR | 4 (4o,0z) | | |
26 . | Najvyšší kontrolný úrad Slovenskej republiky | 1 (1o,0z) | | |
27 . | Najvyšší súd Slovenskej republiky | | | | x
28 . | Generálna prokuratúra Slovenskej republiky | 10 (10o,0z) | | |
29 . | Konfederácia odborových zväzov Slovenskej republiky | | | x |
30 . | Asociácia zamestnávateľských zväzov a združení Slovenskej republiky | | | x |
31 . | Slovenská obchodná a priemyselná komora | 4 (3o,1z) | | |
32 . | Úrad na ochranu osobných údajov Slovenskej republiky | | | | x
33 . | Republiková únia zamestnávateľov | | | | x
34 . | Združenie miest a obcí Slovenska | 9 (6o,3z) | | |
35 . | Únia miest Slovenska | | | | x
36 . | Odbor vládnej agendy Úradu vlády | | | | x
37 . | Bratislavský samosprávny kraj | 10 (2o,8z) | | |
38 . | Nitriansky samosprávny kraj | | | | x
39 . | Prešovský samosprávny kraj | | | | x
40 . | Trenčiansky samosprávny kraj | | | | x
41 . | Trnavský samosprávny kraj | | | | x
42 . | Žilinský samosprávny kraj | | | | x
43 . | Magistrát hlavného mesta SR | | | | x
44 . | Banskobystrický samosprávny kraj | | | | x
45 . | Košický samosprávny kraj | | | | x
46 . | Zväz cestovného ruchu Slovenskej republiky | 6 (4o,2z) | | |
47 . | Štátna ochrana prírody Slovenskej republiky | | | | x
48 . | VSU | | | | x
49 . | Mesto Vysoké Tatry | 2 (0o,2z) | | |
50 . | Verejnosť | 1 (1o,0z) | | |
51 . | Poslanec NR SR Miroslav Beblavý | 4 (0o,4z) | | |
| SPOLU | 99 (78o,21z) | 0 (0o,0z) | 9 | 18

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MV SR

K bodu 13 
Navrhujeme vypustiť slová „vkladá čiarka a“ z dôvodu, že na konci týchto písmen už čiarka je.

O

A

Text upravený.

MV SR

K bodu 17 
K § 21 ods. 2 písm. b) - z návrhu nie je dostatočne zrejmé, v akom organizačno-právnom statuse môže byť členom oblastnej organizácie cestovného ruchu fyzická osoba s poukazom na to, že podľa platnej právnej úpravy o členstvo v oblastnej organizácii môže požiadať fyzická osoba, ktorá podniká alebo pôsobí na jej území (§ 21 ods.1 zákona). 
Ak by v prípade fyzickej osoby išlo (iba) o „fyzickú osobu v postavení podnikateľa“ (okrem požiadavky na úpravu platného znenia § 21 ods. 1 zákona v tom zmysle, aby došlo k rozlíšeniu fyzickej osoby - občana od fyzickej osoby - podnikateľa), upozorňujeme na to, že smrťou fyzickej osoby v postavení podnikateľa podnikateľský subjekt zo zákona nezaniká. Možné kontinuálne pokračovanie v podnikaní (a teda aj prevádzkovaní ubytovacích zariadení a inej podnikateľskej činnosti) pod rovnakým (obchodným) menom, IČO, v rovnakom organizačno-právnom postavení atď., rieši osobitný zákon diferencovaným spôsobom, vecne aj časovo obzvlášť pre prípad pokračovania v podnikaní pozostalým manželom (§ 13 zákona č.455/1991 Zb. o živnostenskom podnikaní (živnostenský zákon) v znení neskorších predpisov). Z toho dôvodu navrhujeme v danom prípade viazať zánik členstva v oblastnej organizácií cestovného ruchu na zánik podnikateľského subjektu v tomto organizačno-právnom postavení (v statuse fyzickej osoby v postavení podnikateľa). V prípade, ak bolo zámerom, aby pri fyzickej osobe išlo (aj) o „fyzickú osobu so statusom občana – nepodnikateľa“, je potrebné pre prípad fyzickej osoby v postavení podnikateľa osobitne upraviť (doplniť) reguláciu tohto ustanovenia zákona.

O

A

Text upravený a doplnený.

MV SR

K bodu 17 
V § 21 ods. 3 odporúčame upraviť druhú vetu s tým, že nie je jasné, čo sa oznamuje členovi, ktorý vystúpil, keďže prvá veta hovorí iba o vyškrtnutí člena, ktorý bol vylúčený rozhodnutím valného zhromaždenia.

O

A

Text upravený.

MV SR

K bodu 22 
V § 24b ods. 1 uvádzacej vete odporúčame vymedziť nový pojem „destinácia“.

O

A

Text upravený.

MV SR

K bodu 22 
V § 24b ods. 1 písm. b) navrhujeme preformulovať pre nezrozumiteľnosť a na konci odporúčame nahradiť čiarku bodkou.

O

A

Text upravený.

MV SR

K bodu 23 
V § 26 ods. 1 písm. f) až i) navrhujeme vypustiť slová „rodné číslo“. 
Odôvodnenie: Vzhľadom na ochranu osobných údajov sa nám javí vhodnejšie neevidovať v rámci registra, ktorý bude spravovať Ministerstvo dopravy, výstavby a regionálneho rozvoja Slovenskej republiky, údaj rodné číslo. Údaje, ktoré majú byť spravované v registri o štatutárnom orgáne, podpredsedovi, členovi dozorného orgánu a výkonnom riaditeľovi (meno, priezvisko, dátum narodenia, adresa trvalého pobytu, kontaktné údaje) sú podľa nášho názoru na identifikovanie príslušnej osoby dostačujúce.

O

A

Text upravený.

MV SR

K bodu 23 
V § 26 ods. 1 písmeno i) odporúčame rozdeliť z dôvodu prehľadnosti. Za slová „skončenia likvidácie“ navrhujeme vložiť slová „ak organizácia zanikla zrušením s likvidáciou“.

O

A

Text upravený. Rozdelenie textu nepovažuje predkladateľ za potrebné.

MV SR

K dôvodovej správe – osobitná časť k bodu 9 a 23 
V dôvodovej správe je odkaz na zákon č. 428/2002 Z. z. o ochrane osobných údajov v znení neskorších predpisov, ktorý bol nahradený zákonom č. 122/2013 Z. z. o ochrane osobných údajov a o zmene a doplnení niektorých zákonov, preto odporúčame, aby tento odkaz bol nahradený odkazom na súčasne platný a účinný zákon.

O

A

Text upravený.

MF SR

Všeobecne 
V doložke vybraných vplyvov (ďalej len ďalej len „doložka vplyvov“) časti Vplyvy na rozpočet verejnej správy, na zamestnanosť vo verejnej správe a financovanie návrhu bode 2. 1. Zhrnutie vplyvov na rozpočet verejnej správy v návrhu tabuľke č. 1 sa uvádza pozitívny vplyv na Ministerstvo financií SR vyplývajúci z príjmov z dane z pridanej hodnoty. Vzhľadom na skutočnosť, že príjmy z dane z pridanej hodnoty sa rozpočtujú v kapitole VPS, žiadam vyššie uvedené opraviť. 

Žiadam tiež, v nadväznosti na úsporné opatrenia v oblasti cestovného ruchu, v doložke vplyvov časti Vplyvy na rozpočet verejnej správy, na zamestnanosť vo verejnej správe a financovanie návrhu bode 2. 2. Financovanie návrhu tabuľke č. 2 doplniť, na ťarchu ktorých výdavkov programovej štruktúry Ministerstva dopravy, výstavby a regionálneho rozvoja SR budú uvedené výdavky zabezpečené.

Z

A

Doložka vplyvov na rozpočet verejnej správy bola upravená v zmysle vznesenej pripomienky. 
Navrhované úsporné opatrenia MF SR budú v plnej výške zabezpečené z výdavkov kapitoly MDVRR SR, a to čiastočne z výdavkov určených na rozvoj cestovného ruchu a z ostatných výdavkov kapitoly.

MF SR

Všeobecne 
Upozorňujem, že na základe údajov uvedených v doložke vplyvov nemožno overiť vplyv na výnos DPH. Kvantifikácia vplyvu na výnos DPH v doložke vplyvov vychádza z predpokladu o počte 60 tisíc turistov z vízových krajín, ktorí sa zdržia v SR päť a viac nocí s minimálnou útratou 684 eur za pobyt. Z textu nie je zrejmé, či ide o predpokladaný dodatočný počet turistov, ktorí prídu do SR vďaka navrhovanému opatreniu alebo o celkový počet turistov. Ak ide o predpokladaný celkový počet turistov vychádzajúci z údajov za predchádzajúce roky, nemožno počítať s dodatočným pozitívnym vplyvom, pretože títo turisti by navštívili Slovensko bez ohľadu na prijímané opatrenie.

O

A

Doložka vplyvov bola upravená. Ide o predpokladaný dodatočný nárast počtu turistov, ktorí prídu do SR vďaka navrhovanej úprave zákona, z čoho vyplýva aj dodatočný pozitívny vplyv na príjmy ŠR.

MF SR

Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) [napr. čl. I bod 26 § 29 ods. 8 písm. a) zosúladiť s čl. 6 LPV a vypustiť slovo „najmä“, v bode 13 je potrebné prehodnotiť navrhovaný text, pretože je nezrozumiteľný vo vzťahu k existujúcemu textu predmetných ustanovení, body 21 a 22 zlúčiť do jedného novelizačného bodu].

O

A

Text upravený.

MF SR

K čl. I bodu 24 
V čl. I bode 24 je potrebné dopracovať navrhované znenie § 27a, pretože kreovanie navrhovanej účelovej dotácie je nedostatočné vo vzťahu k § 8a zákona o rozpočtových pravidlách verejnej správy. Pri dopracovaní účelovej dotácie odporúčam využiť už existujúce § 27 až 31 predmetného zákona.

O

N

Rozsah, spôsob a podmienky poskytovania dotácie budú podrobnejšie upravené všeobecne záväzným právnym predpisom, a to v súlade s §8a zákona č. 523/2004 Z. z. o rozpočtových pravidlách verejnej správy a o zmene a doplenní niektorých zákonov v znení neskoršcíh predpisov.

MF SR

K čl. I bodu 26 
V čl. I bode 26 je potrebné prehodnotiť navrhované znenie § 29 ods. 9, pretože nie je zrozumiteľný text „podrobnosti o nákladoch z dotácie“.

O

A

Text upravený.

MK SR

K čl. I bod 21 
Odporúčame zmeniť číslovanie navrhovaného odkazu k poznámke pod čiarou číslo 11 na číslo 8a, čo bude v súlade s bodom 38 Prílohy č. 5 k Legislatívnym pravidlám vlády Slovenskej republiky. 

Odôvodnenie: 
Legislatívno- technická pripomienka

O

A

Text upravený.

MK SR

K čl. I body 21 a 22 
Odporúčame zlúčiť uvedené novelizačné body do jedného novelizačného bodu a tomu prispôsobiť číslovanie nasledujúcich novelizačných bodov (bod 33 Prílohy č. 5 k Legislatívnym pravidlám vlády Slovenskej republiky). 

Odôvodnenie: 
Legislatívno- technická pripomienka

O

A

Text upravený.

MPRV SR

K bodu 27 
V § 29 ods. 12 navrhujeme uviesť toto znenie: 
"12) Žiadateľ o dotáciu predkladá s vyúčtovaním dotácie aj informáciu o vlastných zdrojoch, ktorými spolufinancuje projekt.“.

O

A

Text upravený.

MPRV SR

K bodu 14 
V § 11 písm. r) navrhujeme uvedené slová "s orgánmi ústrednej štátnej správy" nahradiť slovami " s ústrednými orgánmi štátnej správy". 
Odôvodnenie: Zosúladenie navrhovaného textu s ustanoveniami zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

O

A

Text upravený.

MO SR

K čl. I bodu 14 návrhu zákona 
Odporúčame v navrhovanom § 11 písm. r) slová „s orgánmi ústrednej štátnej správy“ nahradiť slovami „s ústrednými orgánmi štátnej správy“ a za tieto slová navrhujeme zvážiť vloženie čiarky a slov „ktoré sa podieľajú na plnení úloh podpory cestovného ruchu,“. Ide o úpravu potrebnú na dosiahnutie súladu so zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ako aj o bližšiu špecifikáciu príslušných ústredných orgánov štátnej správy, s ktorými má krajská organizácia cestovného ruchu spolupracovať.

O

A

Text upravený.

MO SR

K čl. I bodu 17 návrhu zákona 
Na konci navrhovaného § 21 ods. 2 písm. a) odporúčame vypustiť slovo „alebo“ a v § 21 ods. 2 písm. b) navrhujeme slovo „alebo“ za slovom „nástupcu“ nahradiť čiarkou v súlade s bodom 5 prílohy č. 5 k Legislatívnym pravidlám vlády SR.

O

A

Text upravený.

MO SR

K čl. I bodom 21 a 22 návrhu zákona 
Odporúčame spojiť novelizačné body, keďže sa dopĺňajú ustanovenia nasledujúce za sebou. Odporúčame zároveň precizovať v navrhovanom § 24b ods. 1 písm. b) slová „na základe správy ich obsahu“ tak, aby boli zrozumiteľnejšie, a na konci ustanovenia odporúčame čiarku nahradiť bodkou.

O

A

Text upravený.

MO SR

K čl. I bodu 23 návrhu zákona 
Odporúčame v navrhovanom § 26 ods. 1 vložiť v písmene f) za slovo „podpredsedovi“ a v písmene h) za slovo „riaditeľovi“ slová „organizácie cestovného ruchu“.

O

A

Text upravený.

MO SR

K čl. I bodom 24 a 26 návrhu zákona 
V navrhovanom § 27a ods. 2 odporúčame slovo „určí“ nahradiť slovom „ustanoví“. Podobnú úpravu odporúčame v navrhovanom § 29 ods. 9 v súlade s bodom 23 prílohy č. 5 k Legislatívnym pravidlám vlády SR.

O

A

Text upravený.

MO SR

K čl. I bodu 27 návrhu zákona 
V navrhovanom § 29 ods. 12 odporúčame vypustiť slová „podľa osobitného predpisu“ vzhľadom na zavedenú legislatívnu skratku v § 28 písm. b) novelizovaného zákona.

O

A

Text upravený.

MZVaEZ SR

K § 7 
V § 7 odporúčame doplniť nový odek 7, ktorý znie: " V rámci vytvárania mechanizmu jednotnej prezentácie Slovenskej republiky v zahraničí agentúra koordinuje plánovanie prezentačných a propagačných aktivít Slovenskej republiky v zahraničí s členmi Pracovnej skupiny pre koordinovanú prezentáciu Slovenska v zahraničí.". 

Odôvodnenie: 
Na základe rozšírenia kompetencií MZVaEZ SR v súvislosti s novelou zákona č. 575/2001 Z. z. o organizácii činnosti vlády a organizácii ústrednej štátnej správy a v znení neskorších predpisov, MZVaEZ SR zabezpečuje od 1.októbra 2012 aj koordináciu presadzovania obchodno-ekonomických záujmov SR v zahraničí a jednotnú prezentáciu SR v zahraničí. Z uvedeného dôvodu odporúčame navrhovateľovi, aby agentúra aj naďalej koordinovala propagačné a prezentačné aktivity Slovenskej republiky a to podľa zásad jednotnej prezentácie Slovenskej republiky v zahraničí.

O

N

Predkladateľ považuje navrhnutú právnu úpravu za dostatočnú. Znenie ustanovenia § 7 ods. 3 zákona zahŕňa aj požiadavku, vznesenú v pripomienke.

MZVaEZ SR

§ 11 
V § 11 písm. r) odporúčame slová "s orgánmi ústrednej štátnej správy" nahradiť slovami "s ústrednými orgánmi štátnej správy"

O

A

Text upravený.

MZVaEZ SR

§ 24b 
V § 24b ods.1 odporúčame slovo "destinácie" vypustiť, alebo nahradiť kodifikovaným pojmom a zároveň navrhujeme zvážiť vypustenie ods.1 písm. b) z dôvodu, že po obsahovej stránke je znenie ustanovenia pod písm. b) totožné so znením ustanovenia písm. a)

O

A

Text upravený.

MZVaEZ SR

K Doložke zlučiteľnosti právneho predpisu s právom EÚ 
V rámci doložky zlučiteľnosti v časti 3 a) odporúčame správne zaradiť Smernicu Rady 90/314/EHS z 13. júna 1990 o balíku cestovných, dovolenkových a výletných služieb (ide o sekundárnu legislatívu prijatú pred 30/11/2009).

O

A

Text upravený.

MZVaEZ SR

K Doložke zlučiteľnosti právneho predpisu s právom EÚ 
V rámci doložky zlučiteľnosti odporúčame v časti 3 a) vypustiť Haagsku deklaráciu o turizme schválenej medziparlamentárnou konferenciou konanou v dňoch 10. - 14. apríla 1989 v Haagu, z dôvodu, že deklarácia nie je sekundárnym právnym aktom podľa čl. 288 Zmluvy o fungovaní EÚ.

O

A

Doložka zlučiteľnosti upravená.

MZVaEZ SR

K Doložke zlučiteľnosti právneho predpisu s právom EÚ 
V rámci doložky zlučiteľnosti odporúčame v časti 3 a) správne zaradiť Smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (ide o sekundárnu legislatívu prijatú pred 30/11/2009).

O

A

Text upravený.

MZVaEZ SR

Doložka zlučiteľnosti právneho predpisu s právom Európskej únie  
V rámci doložky zlučiteľnosti odporúčame v časti 3 a) vypustiť Materiál EÚ "Community Measures Affecting Tourism" z 5.2.1996, COM (96) 29 final, z Predbežného rozhodnutia súdneho dvora EÚ v spojených kauzách C-178/1994, C-179/1994, C-188/1994, C-189/1994 a C-190/1994 Erich Dillenhofer a iní proti SRN z 8.10.1996, ktoré sa vydalo na základe Smernice Rady 90/314/EHS z 13. júna 1990 o balíku cestovných, dovolenkových a výletných služieb, z dôvodu, že materiál nie je sekundárnym právnym aktom podľa čl. 288 Zmluvy o fungovaní EÚ.

O

A

Doložka zlučiteľnosti upravená.

MZVaEZ SR

K novelizačnému bodu 21 a 22  
V súlade s legislatívno-technickými pokynmi odporúčame spojiť novelizačné body 21 a 22 do jedného novelizačného bodu.

O

A

Text upravený.

MZVaEZ SR

§ 7a 
V § 7a ods.2 odporúčame za písmenom a) vložiť nové písmeno b), ktoré znie: „jedného člena rady na návrh ministra zahraničných vecí a európskych záležitostí SR“. 
Doterajšie písmená b) až f) sa označujú ako písmená c) až g). 

Odôvodnenie 
Na základe rozšírenia kompetencií MZVaEZ SR v súvislosti s novelou zákona č. 575/2001 Z. z. o organizácii činnosti vlády a organizácii ústrednej štátnej správy a v znení neskorších predpisov, podľa ktorej zabezpečuje od 1. októbra 2012 MZVaEZ SR aj koordináciu presadzovania obchodno-ekonomických záujmov SR v zahraničí a jednotnú prezentáciu SR v zahraničí, navrhujeme predkladateľovi, aby MZVaEZ SR bolo zastúpené v rade agentúry. 

V tejto súvislosti súčasne dávame na zváženie možné vypustenie celého ustanovenia § 7a z predmetného zákona, nakoľko ide o ustanovenie, ktorým sa zriaďuje poradný a kontrolný orgán vedúceho ústredného orgánu štátnej správy, čo je výlučne otázka vnútorného riadenia rezortu, ktorá má byť predmetom interných aktov riadenia ministerstva (rovnako ako zriadenie Rady pre strategické riadenie, koordináciu a kontrolu činnosti SARIO rozhodnutím Ministerstva hospodárstva SR).

O

N

Predmetom návrhu novely zákona nie je pripomienkované ustanovenie. Pripomienka je teda nad rámec návrhu novely zákona.

MPSVR SR

Všeobecná pripomienka 
Odporúčame predkladaný návrh legislatívno - technicky upraviť. 
Napríklad v čl. I novelizačné body 21 a 22 odporúčame spojiť do jedného novelizačného bodu, v dôvodovej správe osobitnej časti k bodom 9 a 23 odporúčame uviesť aktuálny právny predpis (zákon č. 122/2013 Z. z. o ochrane osobných údajov a o zmene a doplnení niektorých zákonov). 
Odôvodnenie: Pripomienka legislatívno – technická.

O

A

Text upravený.

MPSVR SR

K predkladacej správe a dôvodovej správe 
Odporúčame v predkladacej správe v predposlednom odseku a vo všeobecnej časti dôvodovej správy v predposlednom odseku vypustiť informáciu o vplyvoch predkladaného návrhu zákona na zamestnanosť a zároveň doplniť informáciu o sociálnych vplyvoch návrhu. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov, pričom vplyv na zamestnanosť je hodnotený ako súčasť sociálnych vplyvov.

O

A

Text upravený.

MŽP SR

K § 4 
1. v § 4 sa za písmeno g) navrhujeme vložiť nové písmeno h), ktoré znie: 
„h) spolupracuje s Ministerstvom životného prostredia Slovenskej republiky pri podpore udržateľného rozvoja cestovného ruchu v chránených územiach,“ 
Doterajšie písmená i) až o) sa označujú ako písmená j) až p),

O

A

Text doplnený.

MŽP SR

K § 21 
2. § 21 navrhujeme dopĺniť novým odsekom 5, ktorý znie: 
„5. Členom každej oblastnej organizácie je odborná organizácia ochrany prírody 8a) s právami a povinnosťami člena s výnimkou ustanovení § 22 ods. 2 písm. c) a ods. 3 písm. b).“, 

Poznámka pod čiarou k odkazu znie: 
„8a) § 65 ods. 1 písm. k) zákona č. 543/2002 Z. z. o ochrane prírody a krajiny v znení neskorších predpisov.“ 

alebo alternatívne sa za § 21 vkladá § 21a, ktorý znie: 

„§ 21a 

(1) Štátna organizácia zriadená podľa osobitného predpisu8a), ktorá na základe prihlášky požiada o členstvo v oblastnej organizácii, sa dňom zápisu do zoznamu členov oblastnej organizácie stáva jej pridruženým (odborným) členom. 

(2) Pridružený člen oblastnej organizácie má právo na informácie o činnosti oblastnej organizácie, zúčastňovať sa na zasadnutiach valného zhromaždenia, upozorňovať orgány oblastnej organizácie na nedostatky, dávať podnety na ich odstránenie a skvalitnenie činnosti, zúčastňovať sa na činnosti, podujatiach a aktivitách oblastnej organizácie. Pridružený člen neplatí členské príspevky. 

(3) Pridružený člen oblastnej organizácie je povinný poskytovať oblastnej organizácii informácie týkajúce sa predmetu jej činnosti, ktoré má k dispozícii a poskytovať súčinnosť pri príprave a realizácii koncepcie rozvoja cestovného ruchu v súlade s podmienkami trvalo udržateľného rozvoja. 

(4) Členstvo v oblastnej organizácii pridruženému členovi zaniká dňom jeho vyškrtnutia zo zoznamu členov oblastnej organizácie na základe jeho oznámenia o vystúpení z oblastnej organizácie alebo na základe jeho zániku ako právnickej osoby. Oblastná organizácia vyškrtne pridruženého člena zo zoznamu členov do 30 dní odo dňa zistenia dôvodu zániku členstva.“. 

Poznámka pod čiarou k odkazu 8a znie: 
„8a) Napríklad § 65 ods. 1 písm. k) zákona č. 543/2002 Z. z. o ochrane prírody a krajiny v znení neskorších predpisov.“.

O

N

Podľa § 14 zákona môže byť každý subjekt, pôsobiaci na území obce, ktorá je členom oblastnej organizácie cestovného ruchu, členom oblastnej organizácie cestovného ruchu.Výška a spôsob stanovenia členského príspevku je predmetom stanov oblastnej organizácie cestovného ruchu (§ 14 ods. 6 písm. e).

MŠVVaŠ SR

K Čl. I bodu 4 a 28 
V navrhovanom novom znení § 7 odseku 2 chýba určenie dĺžky funkčného obdobia generálneho riaditeľa agentúry a obmedzenie, podľa ktorého tá istá osoba nemôže vykonávať túto funkciu viac ako dve po sebe nasledujúce funkčné obdobia, ako je to ustanovené v aktuálne platnom znení (§ 7 ods. 2 štvrtá a piata veta). Odporúčame doplniť chýbajúcu časť ustanovenia a zároveň odporúčame doplniť dôvody, na základe ktorých minister dopravy, výstavby a regionálneho rozvoja Slovenskej republiky môže odvolať, prípadne odvolá generálneho riaditeľa agentúry z funkcie. V súvislosti s uvedeným doplnením je potrebné upraviť aj znenie nového § 31b druhej vety. 
Odôvodnenie: Podľa navrhovaného nového znenia § 7 ods. 2 by bol generálny riaditeľ agentúry menovaný ministrom na "neurčito" a zároveň by minister mohol odvolať generálneho riaditeľa agentúry kedykoľvek a bez uvedenia akéhokoľvek dôvodu. Doplnenie navrhujeme s ohľadom na potrebu komplexnej úpravy postavenia generálneho riaditeľa ako štatutárneho orgánu agentúry. Vecná pripomienka.

O

N

Predkladateľ považuje navrhnutú právnu úpravu za dostatočnú, nakoľko na výkon funkcie generálneho riaditeľa agentúry sa podľa zákona č. 552/2003 Z. z. vzťahujú príslušné ustanovenia Zákonníka práce.

MŠVVaŠ SR

K Čl. I bodu 22 
V navrhovanom znení § 24b ods. 2 odporúčame bližšie špecifikovať slová "iný subjekt". 
Odôvodnenie: Z navrhovanej právnej úpravy vyplýva, že zriaďovateľom turistického informačného centra môže byť ktokoľvek, pričom bližšie vysvetlenie chýba aj v osobitnej časti dôvodovej správy. Predmetné ustanovenie sa javí ako príliš vágne. Z dôvodu terminologickej presnosti právneho predpisu odporúčame bližšie špecifikovať subjekt alebo okruh subjektov (napr. fyzické osoby a právnické osoby vykonávajúce podnikateľskú činnosť v oblasti cestovného ruchu v rámci daného regiónu a pod.).

O

A

Dôvodová správa je doplnená o príklady ďalších subjektov, ktoré môžu zriadiť turistické informačné centrum.

MŠVVaŠ SR

K Čl. I bodu 24 
V navrhovanom znení § 27a ods. 1 navrhujeme doplniť subjekt, ktorému môže ministerstvo poskytnúť účelovú dotáciu. 
Odôvodnenie: Navrhujeme doplniť subjekt prípadne okruh subjektov, ktorým je podľa navrhovaného ustanovenia určená účelová dotácia, z dôvodu zrozumiteľnosti a presnosti zákona. Pre porovnanie, v § 29 ods. 1 tohto zákona je uvedené, že dotácia sa poskytne len organizáciám cestovného ruchu registrovaným ministerstvom.

O

N

Podrobností o poskytnutí a výške účelovej dotácie v súlade s bodom 25 predmetného návrhu zákona ustanoví všeobecne záväzný právny predpis, jeho návrh je predmetom prílohy k danému návrhu novely dotknutého zákona.

MZ SR

K čl. I body 21 a 22 
z dôvodu legislatívnej ekonomiky odporúčame spojiť novelizačné body do jedného novelizačného bodu. 

Odôvodnenie: legislatívno-technická pripomienka

O

A

Text upravený.

MZ SR

K dôvodovej správe – osobitná časť 
odporúčame nahradiť zrušený právny predpis č. „428/2002 Z. z. o ochrane osobných údajov v znení neskorších predpisov“ platným právnym predpisom č. „122/2013 Z. z. o ochrane osobných údajov a o zmene a doplnení niektorých zákonov“. 

Odôvodnenie: legislatívno-technická pripomienka

O

A

Text upravený.

PMÚ SR

čl. I bodu 8 návrhu zákona  
Ustanovenia zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, najmä § 4,ako aj Zmluva o fungovaní Európskej únie, najmä v čl. 101, zakazujú niektoré formy koordinácie medzi podnikateľmi. Vzhľadom na to, že krajské organizácie združujú regionálne organizácie, ktorých členmi môžu byť aj podnikatelia, môžu byť v určitých prípadoch krajské organizácie považované za podnikateľov na účely súťažného práva. 
Vzhľadom na to, aby navrhované ustanovenie nebudilo dojem, že predstavuje výnimku zo zákazov podľa súťažného práva, navrhujeme zmeniť navrhovanú zmenu § 8 ods. 1 takto: 
V § 8 ods. 1 sa slová „na území kraja a chráni záujmy svojich členov“ nahrádzajú slovami „na území kraja, chráni záujmy svojich členov a koordinuje ich činnosť v rozsahu podľa tohto zákona“.

O

A

Text upravený.

ŠÚ SR

K bodu 13 
Odporúčame za slovo „slová“ vložiť dvojbodku.

O

A

Text upravený.

ŠÚ SR

K bodu 17 
Odporúčame v § 21 ods. 2 písm. a) na konci vypustiť slovo „alebo“, lebo pri viacerých možnostiach sa táto spojka kladie až medzi posledné dve možnosti (bod č. 5 prílohy č. 5 k Legislatívnym pravidlám vlády SR).

O

A

Text upravený.

ŠÚ SR

K bodom 21 a 22 
Odporúčame novelizačné body 21 a 22 spojiť a nasledujúci text prečíslovať.

O

A

Text upravený.

ŠÚ SR

K bodu 23 
Odporúčame v § 26 ods. 1 za písmeno j) vložiť nové písmeno k), ktoré znie: 
„k) identifikačné číslo, názov a sídlo oblastnej organizácie cestovného ruchu, ktorá je právnym nástupcom v prípade zániku podľa § 24a,“. 
Doterajšie písmená k) a l) sa označujú ako písmená l) a m).

O

A

Text upravený.

ÚGKK SR

k čl. I body 21 a 22 
Novelizačné body 21 a 22 odporúčame spojiť do jedného novelizačného bodu, nakoľko ide o úpravu, ktorá nasleduje za sebou. Ostatné novelizačné body je následne potrebné prečíslovať.

O

A

Text upravený

NBS

Navrhované body 21. a 22. navrhujeme zlúčiť do jedného bodu a uvádzaciu vetu upraviť takto: 
„Za § 24 sa vkladajú § 24a a 24b, ktoré vrátane nadpisov znejú:“.

O

A

Text upravený.

OAP SVL ÚV SR

Všeobecne k návrhu zákona- k lehote na MPK: 
Predkladateľ predkladá návrh zákona na medzirezortné pripomienkové konanie v skrátenej lehote 10 pracovných dní, avšak bez odôvodnenia. 
Upozorňujeme predkladateľa, že v čl. 13 ods.7 Legislatívnych pravidiel vlády SR, sú vymedzené dôvody, kedy je možné skrátiť lehotu medzirezortného pripomienkového konania. V predmetnom čl. 13 bod 7 je ustanovené, že: 
„(7) Ak nastanú mimoriadne okolnosti (ohrozenie ľudských práv a základných slobôd alebo bezpečnosti, ak hrozia štátu značné hospodárske škody, v prípade vyhlásenia núdzového stavu alebo opatrení na riešenie mimoriadnej situácie), ak hrozí nesplnenie záväzkov vyplývajúcich zo Zmluvy o pristúpení Slovenskej republiky k Európskej únii nedodržaním lehoty určenej na prebratie smernice Európskej únie, implementáciu nariadení alebo rozhodnutí Európskej únie, alebo ak ide o návrh zákona mimo plánu legislatívnych úloh vlády z dôvodu naliehavosti v termíne, ktorý neumožňuje lehotu uvedenú v odseku 6 dodržať, možno pripomienkové konanie uskutočniť v skrátenej forme. V tomto prípade lehotu na oznámenie pripomienok určí predkladateľ; táto lehota však nesmie byť kratšia ako sedem pracovných dní; lehota začína plynúť dňom zverejnenia návrhu zákona na pripomienkovanie na portáli.“. 
Návrhom zákona sa do slovenského právneho poriadku netransponuje žiadny právne záväzný akt EÚ, z predloženého návrhu nevyplýva urgentné odstránenie mimoriadnych okolností a taktiež nejde o návrh zákona mimo plánu legislatívnych úloh vlády SR, domnievame sa preto, že nie je dôvod na skrátenie lehoty na zaslanie pripomienok v rámci medzirezortného pripomienkového konania. Zároveň žiadame predkladateľa o odôvodnenie skrátenia lehoty na zaslanie pripomienok.

O

A

Vzaté na vedomie.

OAP SVL ÚV SR

K doložke zlučiteľnosti: 
1. V bode 3 písm. a) doložky zlučiteľnosti žiadame vypustiť „Materiál EÚ Community Measures Affecting Tourism“ a „Haagsku deklaráciu o turizme schválenú medziparlamentnou konferenciou konanou v dňoch 10. -14. apríla 1989 v Haagu“, keďže nejde o právne záväzné akty sekundárneho práva EÚ.

O

A

Doložka zlučiteľnosti upravená.

OAP SVL ÚV SR

K doložke zlučiteľnosti: 
2. Z bodu 3 písm. a) doložky zlučiteľnosti žiadame vypustiť smernicu Rady 90/314/EHS z 13. júna 1990, o balíku cestovných, dovolenkových a výletných služieb a smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií, ktoré sa návrhom zákona netransponujú a ani nie sú transponované v zákone č. 91/2010 Z. z. o podpore cestovného ruchu v znení neskorších predpisov. Taktiež žiadame z bodu 3 písm. b) doložky zlučiteľnosti vypustiť rozsudok Súdneho dvora v spojenej veci C-178/94, C-179/94, C-188/94, C-189/94 a C-190/94, ktorý s predloženým návrhom zákona nesúvisí.

O

A

Doložka zlučiteľnosti upravená.

OAP SVL ÚV SR

K osobitnej časti dôvodovej správy: 
V odôvodnení k čl. I bod 9 a 23 sa predkladateľ odvoláva na zákon č. 428/2002/ Z. z. o ochrane osobných údajov v znení neskorších predpisov. Upozorňujeme, že predmetný zákon bol zrušený a nahradený zákonom č. 122/2013 o ochrane osobných údajov a o zmene a doplnení niektorých zákonov. Žiadame túto skutočnosť zohľadniť v osobitnej časti dôvodovej správy.

O

A

Text upravený.

NKÚ SR

K bodom 21 a 22 
Navrhujeme body 21 a 22 zlúčiť do novelizačného bodu 21 s uvádzacou vetou „Za § 24 sa vkladajú § 24a a § 24b ktoré vrátane nadpisu znejú:“. V súvislosti s touto pripomienkou navrhujeme upraviť číslovanie ostatných novelizačných bodov. Legislatívno-technická pripomienka.

O

A

Text upravený.

GP SR

Všeobecne 
Návrh zákona sa predkladá na pripomienkové konanie v rozpore s čl. 13 ods. 7 Legislatívnych pravidiel vlády Slovenskej republiky, pretože skutočnosť, že príprava návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov, vyplýva z plánu legislatívnych úloh vlády, nie je dôvodom pre využitie skrátenej formy pripomienkového konania.

O

A

Vzaté na vedomie.

GP SR

K bodu 10 
Slová „valného zhromaždenia o zmene stanov“ odporúčame nahradiť slovami „z rokovania valného zhromaždenia, na ktorom bola schválená zmena stanov“.

O

A

Text upravený.

GP SR

K bodu 13 
Odporúčame vypustiť slová „vkladá čiarka a“ ako nadbytočné.

O

A

Text upravený.

GP SR

K bodu 14 
Znenie bodu 14 odporúčame upraviť takto: 
„14. V § 11 písmeno e) znie: 
„e) spolupracuje s ústrednými orgánmi štátnej správy, s orgánmi vyššieho územného celku a s organizáciami pôsobiacimi na území kraja v otázkach rozvoja cestovného ruchu.““.

O

A

Text upravený.

GP SR

K bodu 17 
Na konci navrhovaného znenia odseku 3 odporúčame pripojiť slová „odo dňa jeho vyškrtnutia zo zoznamu členov“.

O

A

Text upravený.

GP SR

K bodu 20 
Upozorňujeme, že navrhované znenie uvádzacej vety odseku 3 je v rozpore s § 24 ods. 1 a § 12 ods. 5 zákona č. 91/2010 Z. z. o podpore cestovného ruchu, podľa ktorého oblastná organizácia zaniká výmazom z registra a nie zrušením. Zrušenie oblastnej organizácie len predchádza jej zániku výmazom z registra.

O

A

Text upravený.

GP SR

K bodu 21 
Primerane sa vzťahuje pripomienka k bodu 20 návrhu.

O

A

Text upravený.

GP SR

K bodom 21 a 22 
Body 21 a 22 odporúčame zlúčiť do jedného novelizačného bodu.

O

A

Text upravený.

GP SR

K bodu 22 
Navrhované znenie § 24b ods. 2 je veľmi vágne. Z ustanovení návrhu zákona, ani z jeho dôvodovej správy nie je zrejmé, ktoré iné subjekty môžu zriadiť turistické informačné centrum.

O

A

Dôvodová správa je doplnená o príklady ďalších subjektov, ktoré môžu zriadiť turistické informačné centrum.

GP SR

K bodu 23 
S poukazom na znenie uvádzacej vety odseku 1 odporúčame v navrhovanom znení písmena g) slovo „adresa“ nahradiť slovom „adresu“.

O

A

Text upravený.

SOPK

K bodu 8. Čl. I § 8 ods. 1.  
Návrh: Odporúčame vypustiť slová „a koordinuje ich činnosť". 

Odôvodnenie: Podľa platného zákona, členmi krajskej organizácie cestovného ruchu nemusia byť 
všetky oblastné organizácie cestovného ruchu, ktoré pôsobia na jeho území. Naviac, zákon predpokladá 
koordináciu aktivít oblastnej organizácie cestovného ruchu s agentúrou, pri zohľadňovaní ročného plánu 
aktivít.

O

A

Novelizačný bod vypustený.

SOPK

K bodu 26. Čl. I § 29 ods. 8 písm. b) 
Návrh: Žiadame slovné spojenie "oblastnou organizáciou" nahradiť slovným spojením "organizáciou cestovného ruchu". 

Odôvodnenie: 
Turistické informačné centrum môže zriadiť tak oblastná ako aj krajská organizácia cestovného ruchu 
(pre ktoré návrh zákona zaviedol legislatívnu skratku organizácia cestovného ruchu). Pritom paragraf 29 
dáva možnosť žiadať o dotáciu všetkým organizáciam cestovného ruchu.

Z

A

Text upravený.

SOPK

K bodu 26 Čl. I § 29 ods. 9  
Návrh: Odporúčame vypustiť slovné spojenie "nákladov z dotácie" a nahradiť slovným spojením "podmienkach použitia dotácie". 
Odôvodnenie: 
Navrhovaný text bližšie vystihuje účel všeobecne záväzného predpisu pokiaľ tento bude riešiť použitie dotácie.

O

A

Text upravený.

SOPK

4. K bodu 27 Čl. I § 29, ods. 12  
Návrh: Odporúčame špecifikovať požiadavku na predloženie vyúčtovania dotácie podľa osobitného predpisu. 
Odôvodnenie: Z uvedeného nie je zrejmé, o akú dotáciu sa jedná, pričom žiadateľ o dotáciu má v štádiu žiadania o dotáciu predložiť vyúčtovanie dotácie, ktorá nijako nemusela súvisieť s predkladanou žiadosťou.

O

N

Pojem "dotácia" je jednoznačne určený v § 28 písm. b) zákona. V navrhovanom znení § 29 ods. 12 ide o použitie legislatívnej skratky.

ZMOS

K § 8 Krajská organizácia ods. (5):  
Navrhujeme vo vete: „Členský príspevok oblastnej organizácie, krajskej organizácii je najmenej 10% z členských príspevkov získaných oblastnou organizáciou od obcí a podnikateľských subjektov v predchádzajúcom kalendárnom roku.“ upraviť znenie nasledovne: 

„Členský príspevok oblastnej organizácie, krajskej organizácii je najmenej 5% z členských príspevkov získaných oblastnou organizáciou od obcí a podnikateľských subjektov v predchádzajúcom kalendárnom roku.“ 

Odôvodnenie: 
Príspevky miest a obcí má byť skôr symbolický, pretože financujú činnosť OOCR.

O

N

Predmetom návrhu novely predmetného zákona nie je pripomienkované ustanovenie. Ide teda o podnet v rozpore s Čl. 14 legislatívnych pravidiel vlády SR. Pripomienka je teda nad rámec návrhu novely zákona, preto ju predkladateľ ani nevyhodnocuje.

ZMOS

K novelizačnému bodu 21. k § 24a Zánik oblastnej organizácie bez likvidácie:  
Je potrebné rozlišovať medzi zlúčením a splynutím OOCR. Je potrebné zaviesť obe formy zániku OOCR bez likvidácie t. j doplniť do novely zákona: 

Zlúčenie je postup, pri ktorom na základe zrušenia bez likvidácie dochádza k zániku jednej spoločnosti alebo viacerých spoločností, pričom imanie zanikajúcich spoločností prechádza na inú už jestvujúcu spoločnosť, ktorá sa tým stáva právnym nástupcom zanikajúcich spoločností. (t.j. napr. jedna OOCR sa zlúči s inou OOCR, ktorá bude ďalej fungovať). 

Splynutie je postup, pri ktorom na základe zrušenia bez likvidácie dochádza k zániku dvoch alebo viacerých spoločností, pričom imanie zanikajúcich spoločností prechádza na inú novozaloženú spoločnosť, ktorá sa svojím vznikom stáva právnym nástupcom zanikajúcich spoločností. 

Odôvodnenie: 
Potreba zavedenia obidvoch foriem zavedenia OOCR bez likvidácie t. j zlúčenie a splynutie.

Z

A

Text upravený.

ZMOS

K novelizačnému bodu 23. k § 26 Registrácia organizácií cestovného ruchu ods. (1) písm. h):  
Nesúhlasíme s navrhovaným ustanovením. 

Odôvodnenie: 
Sme toho názoru, že na predmetnú úpravu nie je žiadny dôvod. Výkonný riaditeľ nie je orgánom OOCR. Upozorňujeme na skutočnosť, že v legislatíve to by bol neštandardný prvok (ani v obchodných spoločnosti sa nezapisuje riaditeľ firmy, ale orgány firmy - napr. predstavenstvo alebo konateľ, dozorná rada a pod.). Predmetné ustanovenie by komplikovalo prípadné zmeny na tomto poste v prípade ak bude potrebné riešiť to cez register ministerstva.

Z

A

Text upravený.

ZMOS

K § 29 Dotácia: 
Požadujeme v rámci predmetného (alebo súvisiaceho) ustanovenia stanoviť termín resp. lehotu, v rámci ktorej minister schváli dotáciu. Súčasný stav kedy dotáciu získavajú OOCR k polovici kalendárneho roku komplikuje realizovanie aktivity v prvom polroku a neprispieva k ich plynulej činnosti. 

Odôvodnenie: 
Absencia predmetného termínu resp. lehoty spôsobuje v praxi jednotlivým OCR vážne problémy pri nastavovaní ich rozpočtov a vykonávaní činností plynule od začiatku roka, keďže nevedia odhadnúť, kedy im bude dotácia poskytnutá. V prípade stanovenia konkrétneho termínu resp. lehoty v rámci ktorej minister rozhodne o schválení dotácie budú jednotlivé OCR môcť lepšie nastavovať svoje rozpočty a najmä zabezpečiť činnosť plynule počas celého roku, čo v konečnom dôsledku povedie k zlepšeniu ich činnosti a rozvoja cestovného ruchu.

O

A

Termín je navrhnutý do 31. mája roku, v ktorom sa žiadosť predkladá.

ZMOS

K § 29 Dotácia ods. (5):  
Žiadame zmeniť číslovku na konci vety z „10%“ na „5%“. 

Nami navrhované znenie ods. 5 je nasledovné: 
„(5) Ak oblastná organizácia nie je členom krajskej organizácie, výška dotácie určená podľa odseku 4 písm. a) bude znížená o 5%“.“

O

N

Predmetom návrhu novely zákona nie je pripomienkované ustanovenie. Pripomienka je teda nad rámec návrhu novely zákona.

ZMOS

K novelizačnému bodu 24. k § 27a Účelová dotácia ods. 2: 
Žiadame, aby v súlade s čl. 18 ods. 2 písm. g) Legislatívnych pravidiel vlády SR v platnom znení bol návrh všeobecne záväzného predpisu upravujúci podrobnosti o poskytnutí a výške účelovej dotácie predložený na vyjadrenie odbornej verejnosti v čo najkratšom čase. 

Odôvodnenie: 
Bez existencie aspoň pracovného návrhu predmetného všeobecne záväzného predpisu nie je možné sa adekvátne k novo navrhovanému § 27a vyjadriť. Nepredloženie návrhu všeobecne záväzného predpisu pred ukončením schvaľovacieho procesu návrhu novely zákona, môže v praxi vyvolávať nežiaduce komplikácie.

O

A

Vykonávací predpis je pripravený a bude predložený do legislatívneho procesu.

ZMOS

K novelizačnému bodu 25. k § 28 písm. f): 
Navrhujeme daný novelizačný bod vypustiť a ponechať ustanovenie § 28 písm. f) v súčasne platnom znení. 

Odôvodnenie: 
Sme toho názoru, že novelou navrhovaná zmena ustanovenia nemá opodstatnenie.

O

A

Text upravený.

ZMOS

K novelizačnému bodu 26. k § 29 ods. 9: 
Žiadame, aby v súlade s čl. 18 ods. 2 písm. g) Legislatívnych pravidiel vlády SR v platnom znení bol návrh všeobecne záväzného predpisu upravujúci podrobnosti o náležitostiach projektu a o nákladoch z dotácie poskytnutej org. cestovného ruchu predložený na vyjadrenie odbornej verejnosti v čo najkratšom čase. 

Odôvodnenie: 
Bez existencie aspoň pracovného návrhu predmetného všeobecne záväzného predpisu nie je možné sa adekvátne k ustanoveniu vyjadriť. Nepredloženie návrhu všeobecne záväzného predpisu pred ukončením schvaľovacieho procesu návrhu novely zákona, môže v praxi vyvolávať nežiaduce komplikácie.

O

A

Vykonávací predpis je pripravený a bude predložený do legislatívneho procesu.

ZMOS

K novelizačnému bodu 27. k § 29 Dotácia ods. (12):  

Zásadne nesúhlasíme s navrhovanými ustanoveniami. Predmetné ustanovenia požadujeme vypustiť.

Z

A

Text upravený.

BSK

k zákonu 
Stotožňujeme sa s pripomienkou GP SR, že dôvodom pre využitie skrátenej formy pripomienkového konania nie je skutočnosť, že návrh novely zákona sa predkladá na pripomienkové konanie vyplýva z plánu legislatívnych úloh vlády.

O

A

Vzaté na vedomie.

BSK

k zákonu 
Vôbec nie je zrejmé, prečo sa uvedená novela zákona dostala do plánu legislatívnych úloh vlády, a prečo sa predkladá. Navrhovaná novela nerieši nereaguje dostatočne na požiadavky aplikačnej praxe (od účinnosti Zákona 91/2010Z.z. prešlo len jedno zúčtovacie obdobie aj to len na bežné výdavky a napr. nie na kapitálové, t.j. nie sú dostatočné skúsenosti z aplikačnej praxe), kontrolou dotácie prešli len cca 3 organizácie CR z existujúcich 36tich, špecifikácia aktivít na ktoré je možné dotáciu použiť je úplne v rozpore s potrebami praxe a organizácií CR, jej formulácia neprispieva k zvýšeniu nárastov turistov a tým k zvýšeniu príjmov z turizmu. Žiadame o stanovisko.

Z

A

Prerokované na rozporovom konaní 20. 9. 2013 na úrovni štátneho tajomníka a podpredsedu BSK.

BSK

k bodu 15 novely §17 sa vypúšťa ods.8  
k bodu 15 novely §17 sa vypúšťa ods.8 : 
vypúšťa sa ods., ktorý upravoval hlasovanie vo valnom zhromaždení, pričom dôvodová správa uvádza, že účelom novely je úprava spôsobu hlasovania vo valnom zhromaždení

Z

A

Dôvodová správa upravená.

BSK

k bodu 8 novely §8 ods.1  
K bodu 8 novely §8 ods.1 
Novela zavádza koordinačnú úlohu krajských organizácií voči svojim členom, ktorými sú VUC a najmenej jedna oblastná organizácia CR. Ako môže túto zákonnú úlohu realizovať krajská organizácia voči VÚC, ktorá sa riadi zákonom č. 302/2001 Z.z. však nie je z novely zrejmé. Návrh sa v uvedenom bode odvoláva na novelizačný bod č. 14, kde však nie je koordinačná úloha definovaná a doplňuje sa len spolupráca. Pri uvedenom znení nie je pre krajskú organizáciu koordinačnú úlohu definovať ako povinnosť.

Z

A

Novelizačný bod vypustený.

BSK

k bodu 13 novely v §11 písm. m)  
K bodu 13 novely v §11 písm. m) 
Nie je možné krajskú organizáciu zákonom zaviazať, že „iniciuje alebo zabezpečuje tvorbu, manažment a prezentáciu produktov cestovného ruchu a to aj prostredníctvom turistického informačného centra, nakoľko neexistuje na území SR ani jedna krajská organizácia, ktorá by prevádzkovala TIC alebo by mala priamy dosah na činnosť iných TIC (sprostredkované úlohy nie je možné plniť).

Z

A

V predloženom návrhu sa vytvára legislatívne predpoklady a podmienky na plnenie takejto úlohy.

BSK

k bodu 14 novely v §11 písm. r)  
K bodu 14 novely v §11 písm. r) 
Na plnenie uvedenej povinnosti je potrebné k spolupráci zaviazať aj subjekty ústrednej štátnej správy v legislatíve, ktorá sa týka ich povinností a činností. Ako je možné zaviazať k spolupráci organizácie pôsobiace na území kraja v otázkach rozvoja CR nie je z uvedeného zrejmé. Spolupráca je dvojstranný akt.

O

A

Návrh vytvára legislatívny predpoklad na riešenie týchto úloh s tým, že obdobná kompetencia ústrednej štátnej správy je riešená v iných právnych normách.

BSK

k bodu 24 novely v §27a ods.2  
K bodu 24 novely v §27a ods.2 
Všeobecne záväzný právny predpisu (VZP) k "účelovej dotácii" – jeho presné znenie musí byť známe súčasne s novelou. Navrhovaná novela by bez VZP nemala nadobudnúť účinnosť, nie je možné sa novelou riadiť bez poznania presného znenia všeobecne záväzného predpisu, ktorý determinuje podrobnosti a výšku účelovej dotácie. Navrhujeme ponechať pís. f).

Z

A

Vykonávací predpis je pripravený a bude predložený do legislatívneho procesu.

BSK

k bodu 25 novely §28 
K bodu 25 novely §28 
V bode f) sa nejedná o duplicitu s bodom d) . Navrhujeme ponechať písmeno f).

Z

A

Text upravený.

BSK

k bodu 26 novely §29 odseky 8 a 9 
K bodu 26 novely §29 odseky 8 a 9 
Formulácia bodov 8 a 9 je veľmi zlá, nereflektuje na prax a činnosť organizácií CR (napr. dotáciu možno poskytnúť na len na logo oblastnej organizácie a prečo nie aj krajskej? Webové sídlo sa netvorí, tvorí sa webová stránka, webové sídlo si zväčša prenajímate u poskytovateľov miesta na serveri. Čo je činnosť TIC? Prečo prevádzku rezervačného systému, ktorý má tvoriť príjmy? Prečo na infraštruktúru okrem ubytovania? Dotáciu je teda možné poskytnúť výstavbu reštaurácií, kúpalísk, ... navrhujeme ozrejmiť pojem infraštruktúra, ktorou je napr. aj poskytovanie dopravných služieb, atď ). Vydanie všeobecne záväzného právneho predpisu, upravujúceho podrobnosti súvisiace s inštitútom "dotácie", ktoré súvisia s úpravami paragrafu 29 sú podmienené opäť vydaním všeobecne záväzného právneho predpisu, ktorého navrhované znenie nik nepozná.

Z

A

Text upravený vo vybraných častiach.

BSK

k bodu 27 novely §29 odseky 12 
K bodu 27 novely §29 odseky 12 
Nepoznáme znenie osobitného predpisu. Opäť nie je možné, aby novela nadobudla účinnosť bez poznania tak závažného predpisu. Nie je zrejmý cieľ vyúčtovania vlastných zdrojov, ktorými sa spolufinancuje projekt a zásadne ich požadovanú výšku!!! Z vlastných zdrojov je financované samotná existencia uvedených organizácií, ich prevádzkové a mzdové náklady, členské, cestovné a iné výdavky a najmä všetky neoprávnené výdavky. Je možné, že vo väčšine prípadov vlastné zdroje ani minimálne nebudú postačovať na spolufinancovanie aktivít z dotácie.

Z

A

Vykonávací predpis je pripravený a bude predložený do legislatívneho procesu.

ZCR SR

Všeobecná pripomienka k návrhu ako celku. 
Návrh novely zákona predpokladá vydanie všeobecne záväzného právneho predpisu , ktorý bude riešiť podrobnosti o novom veľmi zásadnom inštitúte "účelová dotácia", ktorý je v návrhu zákona uvedený pod bodom 24. ako nový paragraf 27a. Keďže sa jedná o nový inštitút, ktorý bude riešiť účelové dotácie na podporu príjazdového cestovného ruchu, považujeme za nevyhnutné oboznámiť sa s jeho návrhom ešte pred predložením do Legislatívnej rady vlády SR. Naviac, návrh novely zákona predpokladá rovnako vydanie všeobecne záväzného právneho predpisu, upravujúceho podrobnosti súvisiace s inštitútom "dotácie", ktoré súvisia s úpravami paragrafu 29. Návrh vykonávacieho predpisu (prípadne dvoch) považujeme vzhľadom na ich účel za veľmi dôležitý, a preto máme o jeho znenie eminentný záujem.

Z

A

Vykonávací predpis bol predkladateľom poskytnutý Zväzu cestovného ruchu Slovenskej republiky.

ZCR SR

paragrafu 8, odsek 1 
Z návrhu textu vypustiť slová "a koordinuje ich činnosť". 
Zdôvodnenie: 
Podľa platného zákona, členmi krajskej organizácie cesovného ruchu nemusia byť všetky oblastné organizácie cestovného ruchu, ktoré pôsobia na jeho územi. Naviac, zákon predpokladá koordináciu aktivít oblastnej organizácie cestovného ruchu s agentúrou, pri zohľadňovaní ročného plánu aktivít.

O

A

Novelizačný bod vypustený.

ZCR SR

bodu 26: paragraf 29, odsek 8, písmeno b) 
Nahradiť slovné spojenie "oblastnou organizáciou" slovným spojením "organizáciou cestovného ruchu". 
Zdôvodnenie: 
Turistické informačné centrum môže zriadiť tak oblastná ako aj krajská organizácia cestovného ruchu (pre ktoré návrh zákona zaviedol legislatívnu skratku organizácia cestovného ruchu). Pritom paragraf 29 dáva možnosť žiadať o dotáciu všetkým organizáciam cestovného ruchu.

Z

A

Text upravený.

ZCR SR

bodu 26, paragraf 29, odsek 9 
Vypustiť slovené spojenie "nákladov z dotácie" nahradiť slovným spojením "podmienkach použitia dotácie". 
Zdôvodnenie: 
Navrhovaný text bližšie vystihuje účel všeobecne záväzného predpisu pokiaľ tento bude riešiť použitie dotácie.

O

A

Text upravený.

ZCR SR

bodu 27, paragraf 29, odsek 12 
Špecifikovať požiadavku na predloženie vyúčtovania dotácie podľa osobitného predpisu. Z uvedeného nie je zrejmé, o akú dotáciu sa jedná, pričom žiadateľ o dotáciu má v štádiu žiadania o dotáciu predložiť vyúčtovanie dotácie, ktorá nijako nemusela súvisieť s predkladanou žiadosťou.

O

N

Pojem "dotácia" je jednoznačne určený v § 28 písm. b) zákona. V navrhovanom znení § 29 ods. 12 ide o použitie legislatívnej skratky.

ZCR SR

paragrafu 3 
Doplniť nové písmeno g), ktoré znie: "g) turistické informačné centrá." 
Zdôvodnenie: 
Vzhľadom na znenie navrhovaného paragrafu 24b), podľa ktorého môže turistické informačné centrá zriadiť "iný subjekt", navrhujeme doplniť paragraf 3, novým písmenom g) ako je vyššie uvedené. Ostatné body návrhu zákona sa prečíslujú.

O

A

Text doplnený.

Mesto Vysoké Tatry

k bodu 15 novely §17 sa vypúšťa ods.8 
Stotožňujeme sa s uvedenou pripomienkou , máme za to, že hlasovanie by malo byť podľa percenta vloženého členského príspevku

Z

A

Mesto Vysoké Tatry

k bodu 26 novela v §29 sa za ods. 7 vkladajú nové ods.8 a9 
Navrhujeme doplniť do bodu f) na údržbu chodníkov, parkovísk, parkov, zelene, osvetlenia a ciest.

Z

A

Navrhovaný doplnok tvorí iba bližšiu špecifikáciu infraštruktúry cestovného ruchu, na ktorú bude môcť byť podľa návrhu zákona poskytnutá dotácia použitá.

Verejnosť

k celému zákonu štrukturovane 
Vo všeobecnosti všetci zúčastnení zástupcovia OOCR nesúhlasia s novelizáciou zákona po tak krátkom čase jeho aplikovania v praxi. Prvý rok existencie OOCR do značnej miery pohltil personálnu a organizačnú kapacitu na vybudovanie štruktúr a mechanizmov fungovania a namiesto plnohodnotného sa venovania základným úlohám a cieľom, stanoveným zákonom, by sa viaceré zmeny v ustanoveniach zákona opäť premietli do procesných a organizačných aktivít. 

Zástupcovia OOCR požadujú dlhší čas existencie súčasného legislatívneho stavu na podrobnejšie zanalyzovanie možných úskalí, ale aj pozitívnych vplyvov zákona. Z tohto pohľadu potrebnej hlbšej diskusie sa vyjadrili aj ku konkrétnym návrhom na zmeny zákona: 

Prehľad pripomienok v trochu blokoch: 
I. časť venovaná: Agentúra a Rada agentúry 

Návrh ministerstva : V § 7 odsek 2 znie: 
„(2) Štatutárnym orgánom agentúry je generálny riaditeľ, ktorého vymenúva a odvoláva minister dopravy, výstavby a regionálneho rozvoja Slovenskej republiky (ďalej len „minister“).“. 

§ 7 ods. 2 a § 7a zákona 

Návrh ministerstva : 
(2) Štatutárnym orgánom agentúry je generálny riaditeľ, ktorého vymenúva a odvoláva minister dopravy, výstavby a regionálneho rozvoja Slovenskej republiky (ďalej len „minister“). 

Pripomienka - Navrhujeme doplniť : 
§7 ods. 2 na konci prvej vety „na základe výberového konania“ nasledovne : „Štatutárnym orgánom agentúry je generálny riaditeľ, ktorého vymenúva a odvoláva minister dopravy, výstavby a regionálneho rozvoja Slovenskej republiky (ďalej len „minister“) na základe výberového konania.“ 
do §7a nový ods. 3 nasledovne : „Členovia Rady agentúry tvoria minimálne 50 % členov výberovej komisie ministra na výberové konanie na pozíciu generálneho riaditeľa agentúry. Podľa navrhovaného počtu členov výberovej komisie si Rada agentúry zvolí spomedzi svojich členov potrebný počet kandidátov do výberovej komisie.“ 
Doterajší ods. 3 by bol označený ako ods. 4. 
OOCR žiadajú, aby zákon riešil participáciu členov Rady Agentúry na výberovom konaní, napr. členovia Rady Agentúry by boli vymenovaní za členov výberovej komisie v minimálne 50% zastúpení. Do štatútu Rady agentúry bude potrebné zapracovať takýto mechanizmus. 

Návrh ministerstva : V § 7 ods. 6 prvá veta znie: „Agentúra spolupracuje s organizáciami cestovného ruchu a vykonáva pre ne podpornú činnosť.“ 

Pripomienka - Navrhujeme doplniť : 
doplniť späť slovo „koordinačnú“, ako inak má agentúra splniť hlavné poslanie a to propagovať Slovensko ako celok? 

Návrh ministerstva : V § 8 ods. 1 sa slová „na území kraja a chráni záujmy svojich členov“ nahrádzajú slovami „na území kraja, chráni záujmy svojich členov a koordinuje ich činnosť“. 
Pripomienka - Navrhujeme doplniť : 
slovo koordinuje nahradiť slovom spolupracuje s nimi. 

II. časť venovaná TIC: 

Návrh ministerstva : (2) Turistické informačné centrum môže zriadiť obec, organizácia cestovného ruchu alebo iný subjekt.“. 

Zásadná pripomienka: Navrhujeme vypustiť slovné spojenie alebo iný subjekt. Je potrebné presne definovať subjekty, ktoré môžu zriadiť TIC: 
1.TIC môže zriadiť obec v prípade: 
a.) ak obec nie je členom OOCR 
b.) ak obec je členom OOCR, ale táto písomne deklarovala svoj nezáujem o zriadenie TIC vo svojej pôsobnosti, alebo sa obec preukáže dohodou o spolupráci s OOCR ohľadne zriadenia a prevádzkovania TIC, 
2.TIC môže zriadiť štát v prípade: 
a.) pokiaľ sa zriaďuje za účelom poskytovania komplexnej celoslovenskej ponuky CR na vstupných a strategicky dôležitých dopravných uzloch (ako napríklad TIC Národnej diaľničnej spoločnosti ) 
3.TIC môže zriadiť KOCR: 
a.)pokiaľ sa KOCR dohodne s obcou, ktorá nie je členom OOCR 

Vysvetlenie: umožniť zriaďovať TIC kýmkoľvek, môže viesť k neefektívnej spolupráci subjektov CR v danej oblasti, nesystémovosti v rozvoji CR a rovnako v neefektívnemu použitu verejných financií. 

III. časť venovaná: Dotácia 

Návrh ministerstva : Za § 27 sa vkladá § 27a, ktorý vrátane nadpisu znie: 
„§ 27a 
Účelová dotácia 
(1) Účelovú dotáciu na príslušný rozpočtový rok môže ministerstvo poskytnúť 
a) na podporu príjazdového zahraničného cestovného ruchu a 
b) na podporu rozvoja domáceho cestovného ruchu. 

Zásadná pripomienka: vypustiť tento celý paragraf, je nadbytočný. Je presne definované na čo môže byť využitá dotácia a to je na hlavný predmet činnosti KOCR a OOCR. § 29, ods. 1 

Návrh ministerstva : (2) Podrobnosti o poskytnutí a výške účelovej dotácie určí všeobecne záväzný právny predpis, ktorý vydá ministerstvo.“. 

Zásadná pripomienka: zákon sa odvoláva na všeobecný záväzný predpis upravený ministerstvom, ktorého obsah nie je známy v období schvaľovania tejto novely a môže výrazne pozmeniť zásadným spôsobom celý systém, koncepciu a spôsob poskytovania dotácia a tým narušiť celú koncepčnú spoluprácu na všetkých úrovniach cestovného ruchu. Všeobecne záväzným právnym predpisom je možné riešiť nanajvýš spresnenie procesných a administratívnych požiadaviek poskytovateľa dotácie, ale nie predmet a výšku dotácie. 

Návrh ministerstva : § 29 sa dopĺňa odsekom 12, ktorý znie: 
„(12) Žiadateľ o dotáciu predkladá s vyúčtovaním dotácie podľa osobitného predpisu1) aj informáciu o vlastných zdrojoch, ktorými spolufinancuje projekt.“. 

Pripomienka - Návrh riešenia : 
vypustiť tento bod. Spracovanie tejto informácie je príliš administratívne zaťažujúce na splnenie k termínu vyúčtovania dotácie, nakoľko je ju potrebné predložiť najneskôr do zač. apríla, kedy sa uzatvára aj účtovníctvo.

O

N

Viaceré pripomienky už boli riešené v rámci vyhodnotenia pripomienok iných subjektov. Z návrhu novely sú už vypustené pripomienkované novelizačné body: napr. ako v pôvodne navrhovanom § 8 ods. 1. Pokiaľ ide o návrh vykonávacieho predpisu, je priložený k návrhu novely predmetného zákona. Pokiaľ ide o zabezpečenie výberového konania na generálneho riaditeľa SACR, ide o príspevkovú organizáciu, zriadenú ministerstvom, na čele ktorej je generálny riaditeľ menovaný ministrom na základe výsledkov výberového konania podľa zákona č. 552/2003 Z. z. o výkone práce vo verejnom záujme v znení neskorších predpisov. Pripomienky k zriadeniu turistických informačných centier boli riešené úpravou pôvodného navrhovaného textu. V prípade vydania vykonávacieho predpisu k poskytovaniu dotáciu, návrh je v súlade so Zákonom o rozpočtových pravidlách verejnej správy, ktorý ustanovuje právomoc ústredného orgánu štátnej správy na vydanie takejto legislatívnej normy. Poskytovanie navrhovaných účelových dotácií vychádza z vládou schválenej Stratégie rozvoja cestovného ruchu v SR do roku 2020, pričom ich prijímateľom nebudú oblastné ani krajské organizácie cestovného ruchu. Dotácie pre tieto organizácie sú riešené v § 29 tohto zákona.

Poslanec NR SR Miroslav Beblavý

K novelizačnému bodu 4  
Navrhovaným novelizačným bodom sa z procesu ustanovenia generálneho riaditeľa vypúšťa pôsobnosť Rady Slovenskej agentúry pre cestovný ruch tak, že vymenúvanie a odvolávanie generálneho riaditeľa bude výlučne v pôsobnosti ministra dopravy, výstavby a regionálneho rozvoja Slovenskej republiky. Súčasne sa ale vypúšťajú aj ďalšie vety v doterajšom § 7 ods. 2 zákona, podľa ktorých je funkčné obdobie generálneho riaditeľa päť rokov odo dňa vymenovania do funkcie a tá istá osoba môže vykonávať funkciu generálneho riaditeľa najviac dve po sebe nasledujúce funkčné obdobia. Tieto vety, ktoré upravujú funkčné obdobie a opätovné vymenovanie do funkcie žiadame v zákone ponechať, nakoľko je neobvyklé, aby vedúci predstavitelia orgánov verejnej moci boli vymenúvaní na de facto neobmedzené funkčné obdobie.

Z

N

Generálny riaditeľ SACR nie je svojim postavením vrcholovým predstaviteľom orgánu verejnej moci, ktorý by vykonával funkciu dohľadu, kontrolnú alebo regulačnú funkciu. Jeho úlohou je zabezpečovať plnenie výkonnej zložky rezortu v oblasti cestovného ruchu v súlade s legislatívnymi a koncepčnými východiskami. SACR je príspevkovou organizáciou, zriadenou ministerstvom, na čele ktorej je generálny riaditeľ menovaný ministrom na základe výsledkov výberového konania podľa zákona č. 552/2003 Z. z. o výkone práce vo verejnom záujme v znení neskorších predpisov.

Poslanec NR SR Miroslav Beblavý

K § 7 ods. 2 ako celku  
V záujme zvýšenia transparentnosti v procese vymenovania generálneho riaditeľa Slovenskej agentúry pre cestovný ruch žiadame do zákona vložiť novelizačné body, ktorými sa zavedie výberové konanie na túto funkciu, pričom podrobnosti o výberovom konaní a bodovaní uchádzačov ustanoví všeobecne záväzný právny predpis vydaný Ministerstvom dopravy, výstavby a regionálneho rozvoja Slovenskej republiky. Otvorené výberové konanie vytvára priestor na to, aby sa do funkcie generálneho riaditeľa mohol prihlásiť ktorýkoľvek záujemca presvedčený o svojich kvalitách a zároveň zabezpečuje základnú rovnosť šancí pri prístupe k verejnej funkcii.

Z

N

Generálny riaditeľ SACR nie je svojim postavením vrcholovým predstaviteľom orgánu verejnej moci, ktorý by vykonával funkciu dohľadu, kontrolnú alebo regulačnú funkciu. Jeho úlohou je zabezpečovať plnenie výkonnej zložky rezortu v oblasti cestovného ruchu v súlade s legislatívnymi a koncepčnými východiskami. SACR je príspevkovou organizáciou, zriadenou ministerstvom, na čele ktorej je generálny riaditeľ menovaný ministrom na základe výsledkov výberového konania podľa zákona č. 552/2003 Z. z. o výkone práce vo verejnom záujme v znení neskorších predpisov.

Poslanec NR SR Miroslav Beblavý

K novelizačnému bodu 24  
Novelizačným bodom 24 sa zavádza nový druh dotácie, pričom podrobnosti má ustanoviť vykonávací právny predpis. V tejto súvislosti máme za to, že vo všetkých sektoroch verejnej správy je priestorom pre korupciu akékoľvek nakladanie s majetkom štátu, vrátane poskytovania štátnych dotácií. Za univerzálne nástroje na zníženie priestoru pre korupciu považujeme jasné, vopred známe pravidlá, rozhodovanie na základe objektívnych kritérií a transparentnosť rozhodovacích procesov umožňujúca verejnú kontrolu. Preto žiadame do procesu poskytovania nového druhu dotácie zaviesť vyhodnocovanie anonymných žiadostí o jej poskytnutie nezávislou komisiou, vopred známe kritériá pre poskytnutie dotácií, a ich váhu, zverejňovanie schválených a neschválených žiadostí na internete, zloženie hodnotiacej komisie a informácie o tom, v ktorých prípadoch rozhodlo ministerstvo o schválení alebo neschválení dotácie inak, ako táto komisia navrhne. Takýto mechanizmus je súčasťou širokého okruhu zákonov upravujúcich poskytovanie dotácií, napr. zákona č. 300/2008 Z. z. o organizácii a podpore športu a o zmene a doplnení niektorých zákonov, zákona č. 443/2010 Z. z. o dotáciách na rozvoj bývania a o sociálnom bývaní, zákona č. 434/2010 Z. z. o poskytovaní dotácií v pôsobnosti Ministerstva kultúry SR, zákona č. 435/2010 Z. z. o poskytovaní dotácií v pôsobnosti Ministerstva obrany SR, zákona č. 545/2010 Z. z. o poskytovaní dotácií v pôsobnosti Ministerstva zahraničných vecí SR a o zmene a doplnení zákona č. 617/2007 Z. z. o oficiálnej rozvojovej pomoci, zákona č. 526/2010 Z. z. o poskytovaní dotácií v pôsobnosti Ministerstva vnútra SR, zákona č. 525/2010 Z. z. o poskytovaní dotácií v pôsobnosti Ministerstva zdravotníctva SR, zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR, zákona č. 524/2010 Z. z. o poskytovaní dotácií v pôsobnosti Úradu vlády SR, zákona č. 597/2003 Z. z. o financovaní základných škôl, stredných škôl a školských zariadení, zákona č. 226/2011 Z. z. o poskytovaní dotácií na spracovanie územnoplánovacej dokumentácie obcí, zákona č. 172/2005 Z. z. o organizácii štátnej podpory výskumu a vývoja alebo zákona č. 528/2008 Z. z. o pomoci a podpore poskytovanej z fondov Európskeho spoločenstva. Pripomíname, že napríklad zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky, ktorého súčasťou je taktiež vyhodnocovanie žiadostí výberovou komisiou a zverejňovanie širokého okruhu informácií, bol prijatý už súčasnou vládou SR; tá sa aj v programovým vyhlásení (časť 3. Trvalo udržateľný hospodársky rozvoj) zaviazala bojovať proti korupcii s využitím zásadných systémových riešení, ktorými vo všetkých sektoroch verejnej správy zúži priestor pre korupciu a tak zvýši efektívnosť v oblasti nakladania okrem iného aj so štátnymi dotáciami. Uvedená zásadná pripomienka predstavuje práve takéto zásadné systémové riešenia, pretože vyhodnocovanie žiadostí komisiou je založené na kritériách zverejnených vo výzve na predloženie žiadostí, čím sa obmedzuje subjektívny prvok pri poskytovaní dotácií a zverejňovanie informácií prináša do celého procesu viac transparentnosti.

Z

N

Uvedený nový druh navrhovanej dotácie má automatický charakter pri splnení podmienky ak turista zrealizuje na Slovensku päť a viac nocí kontinuálne v jednom ubytovacom zariadení. To znamená, ak ministerstvu bude predložený doklad, ktorý túto podmienku potvrdzuje, ministerstvo bez akéhokoľvek ďalšieho rozhodovania dotáciu poskytne.

Poslanec NR SR Miroslav Beblavý

K doterajším § 29 až 31  
Podľa súčasného znenia zákona sa poskytujú dotácie pre organizácie cestovného ruchu registrované ministerstvom na realizáciu aktivít, ktoré sú spojené s hlavným predmetom ich činnosti. Navrhujeme, aby žiadosti o poskytnutie dotácie vyhodnocovala nezávislá komisia zriadená ministerstvom, pričom komisia by ich mala vyhodnocovať podľa zverejnených kritérií. Zároveň navrhujeme, aby boli jednotlivé žiadosti očíslované a bez identifikačných údajov žiadateľa, aby ministerstvo dodatočne zverejňovalo zloženie tejto komisie a uvádzalo informácie o prípadoch, kedy by o poskytnutí dotácie rozhodlo inak, ako komisia navrhla. Podobný proces pri vyhodnocovaní žiadostí o poskytnutie dotácie obsahujú viaceré ďalšie dotačné zákony uvedené v pripomienke k novelizačnému bodu 24. Zmena by zúžila priestor pre rozhodovanie na základe subjektívnych kritérií a otvorila priestor pre väčšiu verejnú kontrolu.

Z

N

Ministerstvo dotácie neprideľuje privátnym subjektom cestovného ruchu, ale iba oblastným organizáciách cestovného ruchu a krajským organizáciám cestovného ruchu na základe pravidiel, ktoré explicitne stanovuje zákon. Kritéria sa odvíjajú od výšky vybranej dane za prenocovanie a výšky členských príspevkov. Iné kritéria stanovené nie sú. Stanovovať takéto navrhované podrobnosti do zákona je netypické, preto podrobnosti upraví vykonávací právny predpis. Žiadosti aj v súčasnosti posudzuje komisia, v ktorej majú svoje zastúpenie externí členovia, ktorí pochádzajú z akademickej obce.